Suomi on sitoutunut vähentämään kasvihuonekaasupäästöjä ilmastonmuutoksen torjumiseksi. Tuulivoima on uusiutuvaa energiaa ja lähes päästötöntä. Lisäksi tuulivoiman rakentaminen kasvattaa kotimaassa tuotetun energian osuutta ja vähentää tuontiriippuvuutta. Suomen energia- ja ilmastostrategiassa (2013) on asetettu tavoitteeksi tuulivoimasähkön tuotannon nostaminen yhdeksään terawattituntiin vuoteen 2025 mennessä. Tämä tarkoittaa tuotantokapasiteetin nostamista noin 3 000 MW:n kyseisenä ajanjaksona.
Tavoitteeseen pääsemiseksi on päätetty tukea tuulivoimaa niin sanotulla syöttötariffilla. Järjestelmän mukaisesti tuulivoimalla tuotetusta sähköstä maksetaan tavoitehintaa 83,5 euroa megawattitunnilta. Korotetun tavoitehinnan 105,30 €/MWh perusteella laskettavaa syöttötariffia maksetaan voimalaitokselle enintään 3 vuoden ajan (voimassa 31.12.2015 asti). Sähkön pörssihinnan ollessa matalampi, valtio maksaa tavoitehinnan ja pörssisähkön välisen erotuksen.
Tuotantotuki (Energiavirasto)